《清渭八景·派溪钓隐》
宋代·何子举

派溪有水碧无瑕，结屋临溪钓隐家。
穉子敲针依柳树，扁舟罢钓泊芦花。
子陵辞汉千年远，尚父归周两鬓华。
只恐客星难障掩，一竿未足了生涯。

作者简介：何子举（？～一二六六），字师尹，号宽居，婺州（今浙江金华）人。理宗淳祐七年（一二四七）进士。仕至枢密院都承旨，出知赣州。度宗咸淳二年卒，谥文直。事见《鲁斋集》卷一二《跋宽居帖》、清康熙《金华府志》卷一八。今录诗九首。